नई कहानी, शानदार एक्टिंग के साथ दमदार एक्शन है इस सीरीज की यूएसपी, डिंपल कपाड़िया, दीपक डोबरियाल की एक्टिंग जबरदस्त
Saas, Bahu Aur Flaming Latest Movies Reviews; What is the story of Saas, Bahu Aur Flaming movie कहानी गोल्डन रिंग की रानी यानी सावित्री (डिंपल कपाड़िया) की है, जो अपने नशीले पदार्थ यानी ड्रग का साम्राज्य अपनी दोनों बहू और बेटी के साथ मिलकर चला रही है।
सास, बहू के झगड़े अब हो चुके हैं पुराने। जी हां! सास, बहू का नाम आते ही हमे हिंदी सीरिअल्स और फिल्में याद आनी शुरू हो जाती हैं। लेकिन सभी के दिमाग में छपी इस तस्वीर को बदलने के लिए डायरेक्टर होमी अदजानिया ने कोई कसर नहीं छोड़ी है। सास, बहू और फ्लेमिंगो एक एक्शन से भरपूर सीरीज है, जिसमें सभी चीजें हमारी वूमनियां ही करती दिखाई दे रही हैं।
कैसी है सीरीज की कहानी?
कहानी गोल्डन रिंग की रानी यानी सावित्री (डिंपल कपाड़िया) की है, जो अपने नशीले पदार्थ यानी ड्रग का साम्राज्य अपनी दोनों बहू और बेटी के साथ मिलकर चला रही है। सभी चीजें मन मुताबिक बहुत सालों से चल रही है, लेकिन एक घटना से बहुत कुछ बदल जाता है। दरअसल, डिप्टी सीएम का बेटा हद से ज्यादा ड्रग ले लेता है, जिस वजह से उसकी जान पर बन आती है।
यह वह मौका है, जब पुलिस को इस मामले की जड़ तक जाने के लिए कहा जाता है। जबकि दूसरी तरफ सिल्वर रिंग का राजा यानी मोंक (दीपक डोबरियाल) अपने बिजनेस को नंबर वन बनाने के लिए सावित्री उर्फ रानी बा की सल्तनत को खत्म कर देना चाहता है।
कैसी है कलाकारों की एक्टिंग?
एक्टिंग की बात करें तो, डिंपल कपाड़िया ने अपनी चमक से सीरीज को रोशन कर दिया है। वहीं, हमारी यंग वूमेंस की बात हम करें तो राधिका मदान आपको एक दम अलग अवतार में नजर आ रही हैं, जबकि ईशा तलवार और अंगिरा धर अपने किरदार में जादू चलाती नजर आ रही हैं। दूसरी तरफ मोंक की भूमिका में दीपक डोबरियाल को देखना अपने आप में खास है। यह कहना गलत नहीं होगा की उन्हें देखने के बाद आपकी रात की नींदें उड़ जाएंगी।
बात करें अन्य किरदारों की तो गोद लिए गए बेटे की भूमिका में उदित अरोड़ा ने अपनी छाप छोड़ी है, जबकि सगे बेटों की भूमिका में नजर आने वाले आशीष वर्मा और वरुण मित्रा ने भी एक्टिंग से ध्यान अपनी तरफ आकर्षित किया है।
कैसा है सीरीज का डायरेक्शन?
होमी अदजानिया के डायरेक्शन को 100 में से 100 देना गलत नहीं होगा और उस हिसाब से राइटर सौरव डे, करण व्यास, नंदिनी गुप्ता और अमन मन्नान की तारीफ करना लाज्मी है। सीरीज को रीयलिस्टिक टच देने के लिए मेकर्स ने सही चुनाव किया है, यानी सिनेमेटोग्राफर लिनेश देसाई की सिनेमेटोग्राफी उम्दा है, जबकि प्रोडक्शन डिज़ाइनर बिंदिया छाबड़िया और अरविंद कुमार ने सुपर टैलेंटेड कॉस्ट्यूम डिज़ाइनर मैक्सिमा बसु के साथ मिलकर कमाल का काम किया है।
कैसी बनी है सीरीज?
एक्शन और शानदार कहानी वाली इस सीरीज की खास बात यह है कि इसमें आप सावित्री के दोनों बेटों को उसके इस बिजनेस से जहां अनजान पाएंगे, वहीं दोनों बहूओं को उसे बेहद सफाई से चलाते हुए देखेंगे। इस 8 एपिसोड वाली सीरीज में हर एक एपिसोड अपने आप में खास है। इसमें हम सावित्री को सिर्फ अपने साम्राज्य को चलाते हुए ही नहीं बल्कि जरुरत पड़ने पर बहूओं के साथ मिलकर हथियार उठाकर दुश्मनों के दांत खट्टे करते हुए भी देखेंगे।
अब, सीरीज को कई कारणों से देखना अपने आप में दिलचस्प है। जिसमें सबसे पहले आता है कि क्या पुलिस सावित्री तक पहुंच पाएगी? क्या मोंक सावित्री को खत्म कर अपना साम्राज्य हर तरफ स्थापित कर पाएगा? क्या दोनों बहू और बेटी के साथ मिलकर उसके बेटे भी इसमें शामिल होंगे? कौन बनेगा सावित्री के साम्राज्य का अगला वारिस? हालांकि, इन सभी सवालो के जवाब पाने के लिए आपको इस कमाल की वेब सीरीज को देखना पड़ेगा।
बात की जाए इस सीरीज की तो इसे देखने के बाद आपको इसके दूसरे सीजन का भी ख्याल दिमाग में आएगा। यह सीरीज बेहद हटकर है, जिसमें आपको हर तरह के रंग देखने मिलेंगे। ऐसे में इस वीकेंड आप कुछ हटकर और कभी न देखी गई कहानी को एक्स्प्लोर करना चाहते है, तो सास, बहू और फ्लेमिंगो को मिस नहीं कर सकते।